Swanger Khloé is verneuk! Súlke mans het affairs
JY LEES NOU Swanger Khloé is verneuk! Súlke mans het affairs
FOTO Instagram / @khloekardashian.
Die 32-jarige realiteitster Khloé Kardashian het nie gedink sy sal ooit kinders hê nie. Verlede jaar het sy tydens 'n ginekologiese ondersoek uitgevind haar follikeltelling ('n aanduiding van jou vrugbaarheid) is baie laag vir iemand van haar ouderdom.
Dit was 'n baie emosionele tyd vir Khloé, wat nog altyd 'n ma wou wees. Geluk was ook nie juis voorheen aan haar kant nie, met haar eerste huwelik met die basketbalspeler Lamar Odom wat ná sewe jaar verbrokkel het. Gerugte dat Lamar buite-egtelike verhoudings gehad het, was oral in die skinderblaaie.
Toe kom Tristan Thompson, ook 'n basketbalspeler, in die prentjie. Hy en Khloé is sedert 2016 in 'n verhouding en einde 2017 het hulle die groot nuus gedeel: Khloé is swanger.
Maar dié week, terwyl Khloé nog opgewonde gereed gemaak het vir die koms van hul dogtertjie, het foto's en video's van Tristan saam met ander vroue op die internet verskyn. In een video soen hy 'n donkerkop.
Hoe verneuk jy 'n swanger vrou?
Die een ná die ander buite-egtelike verhouding is deesdae in die nuus. Waarom het mans en vroue affairs? Het dit te doen met jou persoonlikheidstipe? In 'n nuwe boek, The Affair, kyk Sue Hickey en Philippa Sklaar na watter mans rondloop – en watter vroue vir hulle val. Hulle onderskei tussen vier soorte egbrekers: die narsis, romanse-verslaafde, opportunis en seksuele roofdier.
Vroue is ook seksuele roofdiere. Sy voel gereeld aangetrokke tot mans wat nie beskikbaar is nie. Of skynbaar gelukkig is saam met 'n ander vrou wat sy as haar mindere beskou. Hy gebruik geld as aas, sy haar vaardigheid in die bed. Ander vroue sien deur haar en hou nie van haar nie. Sy glo hulle is bloot jaloers op haar. Die manlike roofdier het min of geen respek vir vroue nie, wat hy as opportuniste sien. Terwyl hy eintlik die opportunis is.
Nuwe verhouding bied die geleentheid om daardie eerste fase van 'n verhouding, van intense seks en malkop-verliefdheid, te herleef. Anders as die vorige soorte, is dit onwaarskynlik dat hy een affair ná die ander sal hê.
Sue sê: Dis enigeen wat nie juis toegewy is aan haar lewensbesluite nie. Mense met 'n sterk en duidelike waardestelsel oor die huwelik en verbintenis het nie sommer affairs nie. Jou besluitnemingsvaardighede is waarskynlik swak.
The Affair: Recovery from Illicit Sex, Lies and Betrayal (MFBook, 2016) deur die Suid-Afrikaanse sielkundige Sue Hickey, en Philippa Sklaar, 'n voormalige kliënt wat al aan albei kante van die draad gestaan het.